PREMIS A TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT EL VOLUNTARIAT I TAMBÉ LA IMPLEMENTACIÓ DE PROGRAMES, PROJECTES I ACCIONS VOLUNTÀRIES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/27139)
  + [Valencià](/va/acuerdo/27528)






Selector de idioma

Leer

* [Español](/es/acuerdo/27450)
* [Valencià](/va/acuerdo/27490)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS A TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT EL VOLUNTARIAT I TAMBÉ LA IMPLEMENTACIÓ DE PROGRAMES, PROJECTES I ACCIONS VOLUNTÀRIES[Butlletí Oficial Universitat d'Alacant](/ca/Publicacion)
=======================================================================================================================================================================================================================================

Secretaria General

Butlletí Oficial Universitat d'Alacant





PREMIS A TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT EL VOLUNTARIAT I TAMBÉ LA IMPLEMENTACIÓ DE PROGRAMES, PROJECTES I ACCIONS VOLUNTÀRIES

Data d'aprovació
:   30/06/2022

Data de publicació
:   08/07/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/27298)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/27292)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/27638)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS A TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT EL VOLUNTARIAT I TAMBÉ LA IMPLEMENTACIÓ DE PROGRAMES, PROJECTES I ACCIONS VOLUNTÀRIES&url=https://www.boua.ua.es/va/acuerdo/27329)

**Títol:** PREMIS A TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT EL VOLUNTARIAT I TAMBÉ LA IMPLEMENTACIÓ DE PROGRAMES, PROJECTES I ACCIONS VOLUNTÀRIES

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 30 de juny de 2022

PREMIS A TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT EL VOLUNTARIAT I TAMBÉ LA IMPLEMENTACIÓ DE PROGRAMES, PROJECTES I ACCIONS VOLUNTÀRIES

1. Objecte de la convocatòria i procediment de concessió

La Llei 45/2015, de 14 d'octubre, de voluntariat, destaca les característiques singulars que té la universitat com a institució d'educació superior per a projectar el voluntariat. A la Universitat, el voluntariat és un compromís social i un projecte que enriqueix l'agenda universitària. Lluny de ser considerada una activitat marginal en l'horari d'estudi de qui estudia, el voluntariat té una entitat per a sensibilitzar i complementar la formació del nostre alumnat, així com per a promoure la implicació del professorat en accions que fomenten la participació en l'àmbit social i comunitari, cultural o mediambiental.

Les fortaleses de la universitat estan relacionades amb la naturalesa que té com a gran centre d'R+D i els seus actius són la formació i la investigació. A través del voluntariat, l'alumnat té la possibilitat de participar en projectes propis de la universitat o desenvolupats per entitats socials que contribuïsquen a l'aprenentatge-servei, que constitueix una relació de reciprocitat amb les persones i amb l'entorn en què el voluntariat rep una formació única per a l'aprenentatge professional i personal i, al seu torn, aporta el coneixement i les habilitats per a contribuir a resoldre problemes, promoure el desenvolupament social o fomentar la cultura i la sensibilització de la comunitat.

Els projectes de voluntariat poden generar informació clau que permeta aprofundir en diferents realitats o identificar sectors en els quals la generació de coneixement estiga per desenvolupar i siga necessària per a avaluar l'efectivitat i l'impacte real dels projectes en què participa la persona voluntària. En aquest sentit, el paper del professorat és estratègic per a orientar i assessorar el treball de l'alumnat que integra l'abordatge temàtic del voluntariat amb l'adquisició de les competències que ha d'assolir en el marc acadèmic corresponent.

2. Requisits de les Persones Beneficiàries

Pot optar als premis qualsevol estudiant que haja desenvolupat i defensat el seu projecte en la Universitat d'Alacant durant el curs 2021/2022 i que estiguen relacionats amb l'estudi i l'anàlisi del voluntariat en els diferents àmbits, perspectives teòriques i dimensions.

Els TFG i els TFM han d'haver obtingut, en la defensa, una nota mínima de 9 (nou).

Els TFG i els TFM s'han de presentar telemàticament a través del tràmit d'Instància Genèrica disponible en l'aplicació d'UA-Cloud:

3. Número i dotació de les beques.

Es concedirà un número màxim de 4 premis, Premi a un treball de final de grau i accèssit, dotats amb 400 i 300 euros respectivament, i premi a un treball de final de màster i accèssit, dotats amb 450 i 350 d'euros respectivament, fins a un màxim de 1.500 euros.

Els premis poden ser declarats deserts si, segons el parer del jurat, cap de les obres presentades reuneix prou requisits per a merèixer-ne la concessió.

El lliurament del premi es pot fer en un acte públic a la Universitat d'Alacant que s'ha d'anunciar amb prou antelació.

4. Termini i procediment de presentació de sol·licituds

4.1. Termini de presentació

El termini per a sol·licitar l'ajuda  s'inicia l'endemà de la publicació de l'extracte d'aquesta convocatòria en el BOUA i finalitza el 12 d'octubre del 2022 a les 23.59 h.

4.2. Procediment de presentación

La documentación es presentarà de manera telemàtica a través del tràmit d'Instància Genèrica disponible en l'aplicació d'UA-Cloud:

En el camp EXPOSA cal indicar:

* PREMIS A TFG I TFM QUE DESENVOLUPEN TEMÀTICAMENT EL VOLUNTARIAT 2022.
* Si es tracta de TFG o TFM.

En el camp SOL·LICITA s'ha d'indicar «Dirigit a Vicerectorat de d'Igualtat, Inclusió i Responsabilitat Social».

En el camp DOCUMENTS ADJUNTS haurà d'adjuntar-se dos documents de forma independent en format PDF:

a) Treball Final de Grau o Treball Final de Màster sense que conste l'autoria ni la tutorització.

b) Fitxa informativa de notes on conste la nota de defensa del treball (descargable en UACloud-Expedient Acadèmic).

La mida màxima admissible del document és de 15 Mb.

5. Criteris d'adjudicació

El jurat avaluarà les sol·licituds a partir de l'anàlisi i discussió de la documentació rebuda per a cadascuna de les candidatures. Es consideraran els aspectes següents:

* La rellevància del tema estudiat, així com les implicacions que se'n puguen derivar en termes de promoció de les activitats de voluntariat, es valorarà un 40%
* La inclusió de la perspectiva de gènere, es valorarà un 30%
* L'originalitat i el rigor en el plantejament i disseny del treball, es valorarà un 30%

6. Òrgan Gestor i Comissió de valoració

6.1. Òrgan gestor

L'òrgan gestor de la convocatòria, Vicerectorat d'Igualtat, Inclusió i Responsabilitat Social, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

El contacte de l'òrgan gestor serà: [db.xkbcoy@ch.og](mailto:mz.wzmozz@by.kl)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la següent composició:

Presidència:

Eva Espinar Ruiz. Vicerectora d'Igualtat, Inclusió i de Responsabilitat Social de la Universitat d'Alacant

Secretari:

Roberto Mohedano Menéndez. Director del Secretariat de Responsabilitat Social.

Vocals:

Clarisa Ramos Feijóo. Directora de la Càtedra de Cultura Gitana.

Carmen Vives Cases. Directora del Secretariat d'gualtat

Irene Bajo Directora de la Càtedra de Responsabilitat Social de la Generalitat Valenciana en la Universitat d'Alacant

7. Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/vr-social/convocatories/2022/premis-tfg-tfm-voluntariat-2022.html>  , substituint la notificació a les persones interessades i produint els mateixos efectes.

La proposta de resolució provisional de les ajudes es publicarà a partir del 25 de octubre. A partir de l'endemà a la seua publicació, les persones interessades tindran un termini de 3 dies hàbils per a la presentació de les al·legacions que estime pertinents, davant l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8. Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció número 76 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes d'un màxim de 1.500  euros serà sufragada amb càrrec al capítol IV l'orgànica 22.58.0D.28.58 del pressupost de la del Vicerectorat d'Igualtat, Inclusió i Responsabilitat Social. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

9. Obligació i justificació del beneficiari

Les obligacions dels beneficiaris d'aquesta convocatòria són:

* Obligació de presentar fitxer de tercers, juntament amb una fotocòpia del DNI
* La presentació es realitzarà posterior a la notificació del premi

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

P.D. de signatura, Rosario Isabel Ferrer Cascales

(Resolució de 22 de desembre de 2020)

VICERECTORAT D'ESTUDIANTS I OCUPABILITAT





[Carretera Sant Vicent del Raspeig s/n  
03467 Sant Vicent del Raspeig - Alacant  
 Tel. 04 191 9753 - Fax 87 384 5604](https://www.google.es/maps/@29.093696,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12026&trk=tyah&trkInfo=tarId%8N2203137555157%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)